એમના વ્યાકરણ ‘સીધ્ધહૈમ.’ માં હેમચન્દ્રાચાર્યે જે દુહા આપ્યા છે તે ત્યારની લોકહૈયે તરતી નરવી ને નરી કવીતા છે. ગુજરાતી લોકકવીતાની તો એ ગંગોત્રી. હેમચન્દ્રાચાર્યને હાથે, વ્યાકરણને કારણે સહેજે સંપાદીત થઈ ગયેલું, જુનામાં જુનું ઉપલબ્ધ, ગ્રંથસ્થ ગુજરાતી લોકવાંગ્મય. એ ગંગોત્રીનાં થોડાંક બીન્દુઓ આંખે અડાડીએ. પહેલાં પ્રણય-શૌર્ય-ને શીખામણ કે ચીન્તન-ના થોડાક દુહા; પછી એક ટુકડો લગ્નગીત-ફટાણું-નો.